Maosaare lahing

Maosaare lahing ehk Ussisaare lahing oli Ukrainale kuuluval Zmijinõi saarel (ukraina keeles острів Зміїний 'Maosaar') ja selle ümbruses toimunud lahing Ukraina ja Venemaa vahel, mis algas 24. veebruaril 2022 osana laiemast Venemaa sissetungist Ukrainasse ning lõppes 30. juunil.

Venemaa vabastas hiljem osad saarel vangistatud Ukraina sõjaväelased vastavalt vangide vahetamise kokkuleppele. Laialt sai tuntuks saare kaitsjate algne vastus Venemaa vägede tehtud allaandmise ettepanekule: Русский военный корабль, иди нахуй (eesti keeles "Vene sõjalaev, mine munni").

 Taust 
Maosaar on väike kaljusaar Mustas meres strateegilise asupaigaga Rumeenia ranniku lähistel. Saarel on oluline roll Ukrainale kuuluvate merealade ulatuse määratlemises ja see on olnud Ukraina-Rumeenia piirivaidluste teemaks. Saarest lähtuva merepiiri sisse jääb oluline maavaradega ala. 2021. aasta augustis, mil Venemaa suurendas sõjalist kohalolekut ümber Ukraina, korraldas Ukraina president Volodõmõr Zelenskõi saarel pressikonverentsi, kus ütles, et saar on Ukraina territoorium nagu muudki riigi osad ja seda kaitstakse kogu jõuga."

 Rünnak 

24. veebruaril 2022 kella 18 paiku, päeval, mil Venemaa alustas sissetungi Ukrainasse, teatas Ukraina Riiklik Piirivalveteenistus, et saart tulistati Venemaa laevadelt, kuid Ukraina piirivalvurid ja sõjaväelased püsivad oma positsioonidel. Ööl pärast 24. veebruari teatas Ukraina piirivalve ja Ukraina meedia, et Venemaa relvajõud üritasid algul edutult hirmutada saare kaitsjaid alistuma, pommitasid seejärel saart merelt laevadelt Moskva ja patrull-laevalt Vassili Bõkov ja õhust, hävitasid selle taristu ja kaotasid Ukraina kontakti saarel olijatega ning vallutasid saare.Sõja esimene ööpäev: Venemaa tungis Ukrainasse, käivad ägedad lahingud. ERR, 24. veebruar 2022

Toimunu kohta avaldati helisalvestus, kus end Vene sõjalaevana identifitseerinud pool nõudis saare Ukraina sõduritelt relvade mahapanekut, ähvardades vastasel korral löögiga. Sellele vastas üks Ukraina piirivalvur: "Русский военный корабль, иди нахуй" (russki vojennõi korabl, idi nahhui)KUULA | Musta mere saarel olnud Ukraina piirivalvurid enne hukkumist: idi na***i, Vene sõjalaev. Delfi, 25. veebruar 2022 – eestikeelses tekstis esitatud erinevates variantides kui "Vene sõjalaev, idi nahhui / mine nahhui / käi persseÜhismeedias levivad Ukraina sõduri väidetavad viimased sõnad: Vene sõjalaev, käi persse!. Elu24, 25. veebruar 2022 / mine munni".SÕJAPÄEVIK (34. päev). Vene sõdurid rüüstavad ja vägistavad, suured poliitikud peavad kiirustamata läbirääkimisi. Eesti Ekspress, 29. märts 2022 Audioklipi sõnavahetusest laadis internetti üles Ukraina riigiametnik Anton Heraštšenko, laialdaselt hakkas see levima aga Ukraina võrguväljaande Ukrajinska Pravda vahendusel. Ukraina valitsus kinnitas hiljem klipi autentsust. Levis ka video, kus olevat jäädvustatud hetk, mil Venemaa sõjalaev tule avas.

 Ukraina piirivalvurite saatus ja intsidendid saare lähistel 
Ukraina teatas algselt, et kõik saarel olnud 13 piirivalvurit said surma. President Volodõmõr Zelenskõi esines avaldusega, kus ütles, et piirivalvurid ei alistunud, vaid "surid kangelaslikult" saart viimse hetkeni kaitstes ja kõik nad saavad postuumselt Ukraina kangelase aunimetuse.

Venemaa kaitseministeerium teatas 25. veebruaril, et saarel olnud 82 Ukraina sõjaväelast alistusid vabatahtlikult Venemaa sõjajõudele, nad on allkirjastamas lubadusi sõjategevust mitte jätkata ja lastakse pärast lahingupiirkonna stabiliseerumist tagasi oma perede juurde.Sõja kolmas päev: Kiiev jätkas vastupanu, Venemaa kannab suuri kahjusid. ERR, 26. veebruar 2022 Venemaa kanalites avaldati video, millel on näha, kuidas randunud sõjalaeva kõrval annavad Vene sõjaväelased ükshaaval astuvatele ühesugustes kiivrites ja kaitseriietuses isikutele toidupakke ja veepudeleid. Ukraina pidas videot võltsinguks."Vene sõjalaev, idi na***i!" - Madudesaare kaitsjate auks tehtud laul kogub sotsiaalmeedias populaarsust. Eesti Ekspress, 28. veebruarПълен шаш: Погребаните от Зеленски герои граничари от Змийския остров, възкръснаха при руснаците в Севастопол ВИДЕО. Blitz.bg, 26. veebruar 2022 Venemaa meedia andmeil viidi Ukraina vangid Sevastopolisse. Venemaa riigimeedias levisid videolõigud nende saabumisest sinna.Ukraina: Maosaare kaitsjad on elus. ERR, 28. veebruar 2022

Venemaa kaitseministeeriumi teatel ründas 25. veebruaril vange saarelt ära transportinud laevu 16 Ukraina mereväe paati, mõned neist tsiviilpaate kilbina kasutades, eesmärgiga vabatahtlikult alistunud Ukraina sõduritele kätte maksta ja nende surma eest süü Venemaa kaela veeretada. Kõik paadid olevat kokkupõrkes hävitatud. Ühtlasi ütles Kaitseministeerium, et väga tõenäoliselt juhtis rünnakut piirkonnas olnud Ameerika Ühendriikide droon. Pentagon eitas rünnaku toetamist.

Pärast Venemaa teadet saarel olijate vangistamisest avaldas Ukraina piirivalveamet 26. veebruaril Facebooki postituse, et saare valvurid võivad olla elus ja vangi võetud. Öeldi, et "esialgne info piirivalvurite võimaliku hukkumise kohta tuli enne, kui saare kaitsjatega ühendus kadus". Olevat saadud info, et saare taristu hävitati ja saar vallutati ning enne seda olevat saare kaitsjad öelnud, et keegi ei alistu.Ukraina piirivalve postitus. Facebook, 26. veebruar 2022

Ukraina võimud teatasid 26. veebruaril, et Venemaa merevägi hõivas Maosaare lähistel humanitaarmissioonil olnud tsiviilaluse, päästelaeva Sapfir.

28. veebruaril kirjutas Ukraina merevägi Facebookis, et kõik Maosaare piirivalvurid on elus. Nad olevat tõrjunud kaks rünnakut ja siis laskemoona puudumise tõttu alla andnud. Lisati, et Venemaa väed hävitasid täielikult saare infrastruktuuri, sealhulgas majaka, tornid ja antennid.Ukraina merevägi: Maosaare kaitsjad on elus, aga sõjavangis. Delfi, 28. veebruar 2022Snake Island: Ukraine says troops who swore at Russian warship are alive. BBC, 28. veebruar 2022Ukraina mereväe postitus, Facebook, 28. veebruar 2022 Sapfiri juhtumi kohta lisati, et see oli saadetud saarele ohvrite aitamiseks ja sellel oli ka kaks preestrit. Öeldi, et laeva hõivamine rikkus sõjaseadusi ja tavasid ning rahvusvahelist humanitaarõigust. Nõuti vangivõetute vabastamist.

9. märtsil teatas Ukraina, et Venemaa väed viivad Sapfiri Sevastopolisse. Laeva kaptenile olevat antud luba Ukraina Meresadamate Valitsusega kontakteeruda, mille ajal ta ütles, et pardal on "väikesed rohelised mehikesed", kes ähvardavad meeskonda relvadega. Ukraina kirjeldas situatsiooni piraatlusena.Russian forces seize Ukraine's Sapphire rescue ship, take it to Sevastopol – Defense Intelligence. Interfax-Ukraina, 9. märts 2022

13. märtsil tegi ettevõte Maxar Technologies Maosaarest satelliidifotosid, millelt võib CNN-i hinnangul näha, et mõned punasekatuselised hooned saare keskpaigas on Venemaa vägede pommitamise tõttu märkimisväärseid kahjustusi saanud ja kuigi saar oli osaliselt lumega kaetud, võib seal märgata ka pommilehtreid.First on CNN: Damage to Snake Island, where Ukrainian troops defiantly rejected surrender, seen in satellite photo. CNN, 14. märts 2022Satelliidipildid seavad kahtluse alla Venemaa versiooni Maosaare vallutamisest. Delfi, 14. märts 2022

Ukraina asepeaministri Irõna Vereštšuki teatel vahetasid Ukraina ja Venemaa 24. märtsil omavahel vange, mille käigus Venemaa vabastas muuhulgas ka 19 Sapfiril olnud tsiviilisikust meremeest ja lubas laeva saata Türki ning Ukraina omakorda vabastas Odessa lähedal uppunud laevalt pärit 11 Venemaa tsiviilisikust meremeest. Maosaarel vangivõetud Ukraina sõdurite kohta ütles Ukraina piirivalve, et nad loodetakse peagi vahetada Venemaa meremeeste vastu.Snake Island sailors freed as Ukraine and Russia conduct prisoner exchange. The Independent, 25. märts 2022

27. märtsil ütles Ukraina president Zelenskõi Maosaare sõdurite kohta, et osa neist surid ja osa võeti vangi. Venemaa ettepanekul olevat toimunud vangide vahetus, mille käigus kõik Ukraina sõdurid vabastati. Ukraina olevat omalt poolt vabastanud 25. märtsil vallutatud Venemaa laeval olnud meremehed.Ukraine gives medal to soldier who told Russian officer to 'go fuck yourself'. The Guardian, 29. märts 2022Freed Ukrainian soldier who told Russian warship 'go f*** yourself' given medal. The Mirror, 30. märts 2022Первое интервью Зеленского российским журналистам после начала войны. Zelinski intervjuu, Youtube, 27. märts 2022 Hilisematel andmetel ei olnud veel ka augusti alguseks kõiki pantvangi võetud saare kaitsjaid vabastatud."Я не хочу владу образити. Я просто хочу повернути свою дитину": як рідні полонених захисників Зміїного борються за їх повернення. ВІДЕО Novynarnia, 3. august 2022.

29. märtsil andis Ukraina Kaitseministeerium teada, et merejalaväelane"Аби в полоні дізналися, що це я сказав, — я б не повернувся": черкащанин-автор фрази про "воєнний корабль" Suspilne, 2. mai 2022. Roman Hrõbov, keda peeti sel ajal helisalvestusel Venemaa laevale vastajaks, on vabastatud, teda autasustati ordeniga "Teenete eest Tšerkassõ piirkonnale" ja ta naasis oma kodukohta Tšerkassõsse."Vene sõjalaev, idi na***i!" fraasi autor pääses Vene vägede käest. Delfi, 29. märts 2022 Mais 2022 seevastu levis ajakirjanduses info, et merejalaväelane Hrõbov ei saanud siiski fraasi autor olla, sest ainult piirivalvuritel oli ligipääs raadioseadmetele. Fraasi tegelikust autorist ei räägitud varem, sest ta viibis seni endiselt sõjavangis ja see info oleks võinud teda kahjustada.Прикордонника зі Зміїного, справжнього автора фрази про російський корабль, дістали з полону Ukrajinska Pravda, 23. mai 2022.Автора фрази про "русскій воєнний корабль" визволили з полону, і це не Грибов Novynarnia, 23. mai 2022.

 Reaktsioonid toimunule 
Ukraina piirivalvuri vastus Venemaa sõjalaevale hakkas kiiresti levima ja muutus ukrainlaste ja nende toetajate sõjahüüuks üle maailma.Ukrainians trapped on Snake Island to the Russians demanding their surrender: 'go fuck yourself.' Navy Times, 25. veebruar 2022 Selle lause eri variantidega plakateid seati tänavate äärde, müüdi selleteemalisi suveniire, särke ning pusasid.VIDEO | EPL Ukrainas: "Vene tank, mine…" Sõja löövaim loosung on saanud täielikuks hitiks. Delfi, 26. märts 2022 Maosaare Ukraina sõduritest on loodud laul.

Märtsis teatas Ukraina valitsus, et Maosaare sõdurite auks antakse välja postmark, mille kujunduseks valiti avaliku hääletuse teel sõdur, kes seisab kaldal ja näitab mööduvale Venemaa sõjalaevale keskmist sõrme,Fact check: Ukrainian stamp honoring Snake Island soldiers' response to Russian warship is real. USA Today postmargi kujundas Lvivi disainer Borõss Hrohh. Postmark pandi müüki 12. aprillil. Pärast raketiristleja Moskva uppumist tõusis huvi postmargi vastu hüppeliselt. Seetõttu piiras Ukraina postiteenistus margi müüki, lõpetades müügi postkontorites ja piirates veebipoe müüki kahele margilehele ostu kohta.Марки "Русский военный корабль, иди…" розкупили у відділеннях Укрпошти. Їх продаватимуть онлайн Ukrajinska Pravda, 20. aprill 2022.Укрпошта припиняє продаж марок із російським кораблем: де можна придбати Novynarnia, 20. aprill 2022.

Seda fraasi edastati Lutski ja Dnipro ühistranspordipeatuste elektroonilistel teadetetahvlitel.Луцькі «розумні зупинки» посилають нах*й «русскій карабль» (фотофакт) konkurent.ua, 27. veebruar 2022."Російський корабель, іди на х*й": У Дніпрі з'явилися написи на табло громадського транспорту (ФОТО) Depo.Дніпро, 27. veebruar 2022.

 Hilisem sõjategevus 
2022. aasta 2. mail teatasid Ukraina relvajõud, et hävitasid Maosaare lähedal Bayraktar TB2 drooni kasutades kaks Venemaa Raptor-klassi dessantkaatrit ja avaldasid selle kohta video.Український Bayraktar знищив два російських катери біля острова Зміїний (vaadatud: 07.05.2022)VIDEO | Bayraktar uputas Maosaare lähedal kaks venelaste dessantkaatrit. Delfi, 2. mai 2022 3. mail postitas Ukraina relvajõudude lõunaoperatsiooni väejuhatus video, millel kirjelduse kohaselt oli Ukraina droonirünnak Venemaa positsioonide pihta Maosaarel.Sõja 70. päev: Kiievi teatel käivad Azovstalis ägedad lahingud, Ukraina väed peavad vastu. ERR, 4. mai 2022 7. mail avaldasid Ukraina relvajõud video selle kohta, kuidas nad hävitavad Maosaare juures Bayraktar TB2-e kasutades Serna-tüüpi Vene dessantkaatri ja kaks saarel olnud õhutõrje raketisüsteemi Tor.Біля Зміїного українські військові знищили російський десантний катер проекту «Серна» (vaadatud: 07.05.2022)Russian Vessel at Snake Island Hit by Ukrainian Drone. Yahoo News, 7. mai 2022 Associated Pressi hinnangul näib samal päeval Maosaarest tehtud satelliidifotodel tõepoolest saare rannikul olevat Serna-tüüpi dessantlaev. Teisel satelliidipildil on näha saarelt tõusvat musta suitsusammast, mis paistab olevat 6. mail Venemaa positsioonide pihta tehtud droonirünnaku tagajärg.Odesa hit by missiles as Ukraine claims it has sunk second Russian ship. Guardian, 7. mai 2022 30. juunil 2022 teatas Ukraina operatiivväejuhatus Lõuna, et Vene väed lahkusid saarelt.ВСУ освободили остров Змеиный (vaadatud: 30.06.2022)

1. juulil hävitasid Ukraina väed ründedrooni Bayraktar TB2 abil mõned saarel olnud veoautod ja raketisüsteemi Grad. Samal päeval püüdis Vene pool lennukitelt hävitada saarele maha jäetud tehnika jäänuseid.ВМС України "прибрали" за окупантами на Зміїному за допомогою Bayraktar TB2 (відео) Defence Express, 2. juuli 2022. 4. juulil loeti saar tagasi Ukraina kontrolli alla läinuks.На острові Зміїний підняли український прапор ukrinform.ua, 4. juuli 2022. 7. juulil saabusid pärast Vene vägede lahkumist esmakordselt saarele Ukraina eriüksuslased ja insenerid, kes puhastasid saare miinitõketest ja lõksudest.Спецоперація "Зміїний": ССО розповіли ексклюзивні подробиці висадки на острів Ukrajinska Pravda, 7. juuli 2022.

 Viited 

 Välislingid 
 Sophie Williams (Lviv); Paul Kirby. Ukraine war: Snake Island and battle for control in Black Sea. BBC News, 12. mai 2022
 500 днів повномасштабної війни. Зміїний. Вільний острів вільної України. 8. juuli 2023

Kategooria:Venemaa sissetung Ukrainasse (2022)
Kategooria:Lahingud Ukrainas